สวัสดีค่ะ พอดีว่าทำปรอทวัดไข้แตกในห้องนอน ตอนแรกไม่รู้ว่าเก็บยังไง ก็เลยใช้มือเปล่าหยิบตัวหลอดแก้วทิ้งในถุงพลาสติก ต่อมากก็เห็นตัวปรอทสีเงินอ่ะค่ะ ก็เลยใช้กระดาษแข็งแล้วก็ใส่ถุงพลาสติกแล้วปิดมิดชิดแล้ว แต่ระหว่างเก็บไม่ได้มีเครื่องป้องกันอะไรเลย อย่างนี้จะเป็นอันตรายมั้ยคะ พยายามเก็บเศษๆของปรอทให้ได้มากที่สุดแต่ไม่รู้ว่าหมดหรือยังหรือไปติดตามซอกอะไรมั้ยอ่ะค่ะ
สวัสดีค่ะ ปรอทนั้นเป็นโลหะหนักชนิดหนึ่ง มีสถานะเป็นของเหลว สามารถระเหิดกลายเป็นไอได้ดีที่อุณหภูมิห้องและจะกลายเป็นไอมากขึ้น เมื่ออุณหภูมิสูงขึ้น ดังนั้นปรอทจึงสามารถเข้าสู่ร่างกายทางการหายใจได้ และหากแตกออกมาโดนผิวหนังก็อาจซึมผ่านเข้าร่างกายผ่านทางผิวหนังได้เช่นกันโดยการที่ได้รับสารปรอทเข้าไปจำนวนมากในทันที อาจจะทำให้มีอาการหายใจลำบาก หอบเหนื่อย เจ็บหน้าอก ปากพอง คลื่นไส้ อาเจียน ปวดท้องรุนแรง และอาจถึงแก่ชีวิตได้แต่ส่วนใหญ่ปริมาณปรอทในปรอทวัดไข้นั้นมีได้น้อยมากๆอยู่แล้ว โอกาสจะเกิดเป็นพิษดังกล่าวไปมีน้อย แต่ควรทำการเก็บสารปรอทที่แตกออกมาให้ดี โดยไม่ควรใช้มือสัมผัสโดยตรง ให้กวาดนำเศษปรอททั้งหมดใส่ในถุงและมัดปากให้สนิท เพื่อกันไอปรอทรั่วไหลออกมา หากจับปรอทด้วยมือเปล่าไปแล้ว ในเบื้องต้น ควรจะไปล้างมือมากๆนานๆ เป็นเวลา 15 นาทีขึ้นไป หลังจากนั้น ถ้ายังไม่สบายใจ ควรไปพบแพทย์เพื่อตรวจร่างกายว่ามีอาการของพิษปรอทหรือไม่ต่อไปค่ะ